CELEX: 32021D1711
Language: lt
Date: 1632355200000
Title: Komisijos sprendimas (ES) 2021/1711 2021 m. rugsėjo 23 d. kuriuo skiriami komisijos, padedančios Komisijai atrinkti kandidatus eiti tarptautinių investicinių teismų narių pareigas, nariai

2021 9 24   
               
               
                  LT
               
               
                  Europos Sąjungos oficialusis leidinys
               
               
                  L 339/123
               
            
         KOMISIJOS SPRENDIMAS (ES) 2021/1711
         2021 m. rugsėjo 23 d.
         kuriuo skiriami komisijos, padedančios Komisijai atrinkti kandidatus eiti tarptautinių investicinių teismų narių pareigas, nariai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:
         
                     (1)
                  
                  
                     2020 m. gruodžio 16 d. Komisija priėmė Sprendimą C(2020) 8905 final, kuriuo įsteigiama komisija, kuri padeda Komisijai atrinkti kandidatus eiti tarptautinių investicinių teismų narių pareigas, į sąrašus įtraukiamus kandidatus arba kandidatus eiti kitų tarptautinių teismų narių pareigas (toliau – komisija);
                  
               
                     (2)
                  
                  
                     remiantis Sprendimu C(2020) 8905 final, komisijos tikslas – užtikrinti kruopščią atrankos procedūrą ir aukščiausius atrinktų asmenų nepriklausomumo, nešališkumo ir kompetencijos standartus;
                  
               
                     (3)
                  
                  
                     pagal Sprendimo C(2020) 8905 final 4 straipsnio 1 dalį komisiją turėtų sudaryti keturi nariai: vieną turėtų pasiūlyti Komisija, vieną – Taryba, vieną – valstybės narės ir vieną – Europos Parlamentas;
                  
               
                     (4)
                  
                  
                     2021 m. sausio mėn. Komisija paskelbė atvirą kvietimą teikti paraiškas dėl Komisijos kandidato į komisiją (1).Tiek Europos Parlamentas, tiek Taryba kartu su valstybėmis narėmis atliko savo atitinkamų kandidatų į komisiją atrankos procedūras;
                  
               
                     (5)
                  
                  
                     2021 m. kovo 17 d. Europos Parlamento pirmininkas pranešė Komisijos pirmininkei Parlamento kandidatės ir kandidato į komisiją vardus ir pavardes, kad Komisija, priimdama sprendimą dėl skyrimo, galėtų atsižvelgti į bendrą grupės lyčių pusiausvyrą;
                  
               
                     (6)
                  
                  
                     2021 m. gegužės 17 d. Komisija užbaigė atrankos procedūrą;
                  
               
                     (7)
                  
                  
                     2021 m. liepos 22 d. Taryba pranešė Komisijai atitinkamų Tarybos ir valstybių narių kandidatų vardus ir pavardes,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimu C(2020) 8905 final įsteigtos komisijos nariais skiriami šie asmenys:
            
                        1)
                     
                     
                        Bruno Simma;
                     
                  
                        2)
                     
                     
                        Inge Govaere;
                     
                  
                        3)
                     
                     
                        Jan Klabbers;
                     
                  
                        4)
                     
                     
                        Pavel Šturma.
                     
                  
         
            2 straipsnis
            Pagal Sprendimo C(2020) 8905 final 4 straipsnio 6 dalį ir po atrankos burtų keliu:
            
                        1)
                     
                     
                        Inge Govaere ir Pavelas Šturma skiriami nepratęsiamam šešerių metų laikotarpiui, kuris prasideda šio sprendimo paskelbimo dieną;
                     
                  
                        2)
                     
                     
                        Brunas Simma ir Janas Klabbersas skiriami nepratęsiamam devynerių metų laikotarpiui, kuris prasideda šio sprendimo paskelbimo dieną.
                     
                  
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. rugsėjo 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  Pateikta https://trade.ec.europa.eu/doclib/docs/2021/january/tradoc_159356.01.2021.pdf